Ríona Sally Hartman

Is amhránaí agus cumadóir amhrán Éireannach í Ríona Sally Hartman. Luaitear í mar réalta snagcheoil. Tá cáil ar an gcomhcheol bláfar a bhíonn ina cuid saothar snoite, as míne acústach a cuid amhrán, agus as na scéalta aduaine a bhíonn taobh thiar díobh.

Tá stíleanna éagsúla le braith ina cuid ceoil, snagcheoil, ceol tíre, agus popcheol ina measc. Is geall le gearrscéalta osréalacha iad a cuid amhrán. Déanann sí tagairt do Frida Kahlo. Cuireadh a cuid amhránaíochta féin i gcomparáid le leithéidí Theo Bleckmann agus Becca Stevens. Ní thógann sí féin ceann de sheánraí mórán, ach ó thaobh an cheoil de deir sí go bhfuil sí faoi anáil chumadóirí a sníomhann nósanna nua na cumadóireachta isteach sa phopcheol, amhail Becca Stevens, Julie Feeney agus Bjork. 

I measc na dtograí ceoil atá Hartman i ndiaidh páirt a ghlacadh iontu tá an EP An Bóthar le Mark Ó Loinsigh (2016) mar atá ceol curtha le dánta de chuid Sheáin Uí Ríordáin, IMLÉ (ó 2017 i leith, go háirithe ar an albam Fáilte Isteach), agus chuaigh sí ar stáitse Whelan's in éineacht le hInni-K agus SELK mar BAN BAM. Deir sí go bhfuil a croí istigh sa Ríona Sally Hartman Band, mar a bhíonn ceoltóirí den scoth ag obair as lámha a chéile léi. Is leothu a thaifid sí an t-albam Big Starving Thing agus an EP Sealegs.

Fógraíodh in 2018 go mbeadh Hartman ar an gcéad Cheoltóir Chónaitheach riamh le Leabharlanna Poiblí Bhaile Átha Cliath, ról a bhí cumadóireacht, cur i láthair, agus ceardlanna i gceist leis.

Ghlac Hartman páirt sa chlár raidió An Seisiún de chuid RnaG (2018), a "thugann dúshlán ceoltóirí amhráin i nGaeilge a chumadh agus a thaifeadadh taobh istigh d’am teoranta i stiúideo ceoil". In 2020 d'eisigh sí Siúl Amach Léi in éineacht le hAindrias De Staic, Colm Ó Snodaigh agus Rónán Ó Snodaigh, chomh maith le Gach Rath, agus Abair Liom. D'eisigh sí an t-amhrán Fód in 2021.

 Féach freisin 

 Inni-K
 SELK
 IMLÉ

 Naisc sheachtracha 

 Suíomh oifigiúil
 Big Starving Thing: Dlúthdhiosca , Apple, amhráin áirithe ar Soundcloud
 Sealegs: Bandcamp
 An Bóthar: Bandcamp, Soundcloud, liricí

 Tagairtí 

Catagóir:Ceoltóirí Éireannacha
Catagóir:Amhránaithe popcheoil
Catagóir:Daoine beo
Catagóir:Mná Éireannacha
Catagóir:Daoine as Baile Átha Cliath
Catagóir:Cumadóirí Éireannacha

Catagóir:Snagcheol
Catagóir:Cumadóirí ban